open-index/open-wikipedia-markdown huggingface dataset:
לואיס הופמן

**לואיס הופמן** (בגרמנית: **Louis Hofmann**; נולד ב-3 ביוני 1997) הוא שחקן קולנוע וטלוויזיה גרמני, זוכה פרס בודיל לשחקן המשנה הטוב ביותר עבור תפקידו בסרט הדני משנת 2015 "ארץ המוקשים". הוא ידוע גם בתפקידו כיונאס בסדרת הטלוויזיה הגרמנית "אפל" של שירות הסטרימינג נטפליקס.

## ביוגרפיה
הופמן נולד בבנסברג, מחוז ברגיש גלאדבאך, וגדל בקלן. הניסיון הראשון שלו מול המצלמה היה ב-"Servicezeit", תוכנית מגזין ערב ברשת הטלוויזיה WDR Fernsehen. הוא הופיע ככתב הנשלח להמליץ על פעילויות פנאי משפחתיות. אחרי שנתיים וחצי ככתב החליט להיות שחקן ופנה לסוכנות משחק. לאחר מכן הוא יוצג על ידי סוכנות שוורץ.

## קריירה
בשנת 2009 התארח הופמן בדרמה הקומית המשפטית "דני לובינסקי" ובסדרות הטלוויזיה "Der verlorene Vater". הוא הופיע גם בסרט הטלוויזיה "טוד באיסטנבול".

תפקידו הראשון בקולנוע היה כטום סוייר בעיבוד קולנועי הגרמני של הבמאית הרמינה האנטגבורת' בשנת 2011 לרומן הקלאסי של מארק טוויין "הרפתקאותיו של תום סויר". הוא שיחק בסרט לצד ליאון זיידל, שגילם את תפקיד האק פין. הוא שר בפסקול הסרט את השיר "Barfuß Gehen" ("הולכים יחפים"). סרט ההמשך "לטום סוייר",  (בגרמנית: "Die Abenteuer des Huck Finn", הוקרן ב-20 בדצמבר 2012 בבתי הקולנוע הגרמניים.

בשנת 2013 שיחק הופמן בתפקיד אורח בפרק של סדרת הטלוויזיה הגרמנית "שטולברג". החל מ־24 באוקטובר 2013 הופיע בקומדיה "האיש המושלם" (בגרמנית: "Der perfekte Mann").

תפקידו כוולפגנג בסרט "Sanctuary" (בגרמנית: "Freistatt") משנת 2015 בבימויו של מארק ברומונד זיכה אותו בפרס הקולנוע הבווארי לשנת 2015 כשחקן העולה הטוב ביותר ובפרס השחקנים הגרמנים לשנת 2016 (Deutscher Schauspielerpreis) בקטגוריית הפנים החדשות בקולנוע.

תפקידו הבינלאומי הראשון כשבוי מלחמה גרמני בהפקה הדנית-גרמנית "ארץ המוקשים" זיכה אותו בפרס שחקן המשנה הטוב ביותר בפרסי בודיל בדנמרק בשנת 2016 בטקס פרסי הקולנוע הגרמני לשנת 2016 הוא קיבל את הפרס המיוחד יגר-לקולטר הומאז' לקולנוע הגרמני, שהוענק לכבוד עבודתם של שחקנים גרמנים בסרטים בינלאומיים.

בשנת 2016 הופמן שיחק בסרט "מרכז העולם", סרט דרמה רומנטית המבוסס על הרומן רב-המכר משנת 1998 "המרכז של העולם", שנכתב ידי אנדריאס שטיינהופל. על תפקידו הוענק לו פרס אירופאי Shooting Stars ב-Berlinale 2017 על ידי הארגון האירופי לקידום הקולנוע.

בשנת 2016 לוהק הופמן בתפקיד הראשי כג'ונאס קאהנוולד בסדרת הטלוויזיה הגרמנית "אפל", מותחן מדע בדיוני שיצא בנטפליקס ב-1 בדצמבר 2017. העונה שנייה שוחררה ב-21 ביוני 2019. העונה שלישית ואחרונה פורסמה ב-27 ביוני 2020.

בפברואר 2022 פורסם כי הופמן לוהק לתפקיד ראשי בסדרת הטלוויזיה העתידית "כל האור שאיננו רואים", המבוססת על הרומן זוכה פרס פוליצר מאת אנתוני דואר.

## פילמוגרפיה
### טלוויזיה

### קולנוע

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:שחקנים ילדים גרמנים
קטגוריה:גרמנים שנולדו ב-1997
La Di Da

"**La Di Da**" הוא סינגל שהוקלט על ידי להקת בנות הקיי-פופ הקוריאנית אוורגלו, מתוך המיני-אלבום השני שלה, **'. השיר יצא לאור ב-[[21 בספטמבר]] [[2020]], על ידי [[חברת התקליטים]] יואואה אנטרטיינמנט כסינגל הראשון מתוך ה[[מיני-אלבום]].

השיר הגיע למקום החמישי ב[[מצעד שירי העולם הדיגיטליים]]. ודורג במקום הראשון ברשימת "שירי הקיי-פופ הטובים ביותר ל-2020" של [[בילבורד]].

== רקע וכתיבה ==
ב-7 בספטמבר 2020, חברת התקליטים יואואה אנטרטיינמנט חשפה כי להקת הבנות אוורגלו תוציא את המיני-אלבום השני שלה **', ב-21 בספטמבר. תמונות קונספט והצצות פורסמו בין 8 בספטמבר עד 10 בספטמבר. רשימת הרצועות הופצה ב-11 בספטמבר ואז נודע כי השיר הזה יהיה הסינגל הראשון מתוך המיני-אלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.

## וידאו קליפ
הווידאו קליפ הרשמי של השיר פורסם ב-21 בספטמבר 2020, ביום צאתו של השיר כסינגל. בתחילת הקליפ, ניתן לראות בניינים שמקיפים את המצלמה, תוך שהכול מסביב חשוך וישנה סערת ברקים ורעמים מלווה בגשם. בהמשך, ניתן לראות את חברות הלהקה בהדרגה ומיד לאחר מכן, הן מתחילות לשיר את השיר.

נכון לינואר 2024, מונה הצפיות של הקליפ עומד על למעלה מ-150 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
Arrival of Everglow

***Arrival of Everglow*** (בעברית: "**ההגעה של אוורגלו**") הוא אלבום הסינגל הראשון של להקת בנות הקיי-פופ הדרום קוריאנית אוורגלו. אלבום הסינגל יצא לאור ב-18 במרץ 2019, על ידי חברת התקליטים יואואה אנטרטיינמנט. מתוך האלבום יצא שיר אחד כסינגל – "Bon Bon Chocolat".

אלבום הסינגל הצליח להגיע למקום השישי במצעד האלבומים שבקוריאה הדרומית.

## רקע והפקה
ב-6 במרץ 2019, חברת התקליטים יואואה אנטרטיינמנט הודיעה ברשתות החברתיות כי אוורגלו תוציא את אלבום הסינגל הראשון שלה, *Arrival of Everglow*. תמונות קונספט המציגות כל אחת מחברות הלהקה פורסמו ב-8 במרץ 2019. הסינגל המוביל מתוכו, "Bon Bon Chocolat", לווה בקליפ שנועד לקדם אותו.

הכוריאוגרפיה בווידאו קליפ של הסינגל המוביל מ-*Arrival of Everglow*, "Bon Bon Chocolat", נעשתה על ידי ליה קים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלי בכורה מ-2019
קטגוריה:אלבומי אוורגלו
קטגוריה:אלבומי סינגל
קטגוריה:אלבומים בקוריאנית
קטגוריה:אלבומי אלקטרופופ
למואל פרנסיס אבוט

**למואל פרנסיס אבוט** (באנגלית: **Lemuel Francis Abbott**; 1760/61 – 5 בדצמבר 1803) היה צייר פורטרטים אנגלי, שהתפרסם בציורו של הוריישו נלסון, קצינים ואנשי ספרות מהמאה ה-18.

## ביוגרפיה
הוא נולד למואל אבוט בלסטרשייר בשנת 1760 או 1761, בנו של איש הדת למואל אבוט כומר אנסטיי (ומאוחר יותר הכומר של ת'ורנטון) ואשתו מרי.

בשנת 1775, בגיל 14, הוא הפך לתלמידו של פרנסיס היימן והתגורר בלונדון, אך חזר להוריו לאחר מות מורו בשנת 1776. שם המשיך לפתח את כישרונותיו האמנותיים באופן עצמאי, אך ייתכן שהוא למד גם אצל ג'וזף רייט מדרבי.

בשנת 1780 התחתן אבוט עם אנה מריה, ושוב התיישב בלונדון, התגורר שנים רבות ברחוב קרוליין בבלומסברי. אף על פי שהציג באקדמיה המלכותית לאמנויות, הוא מעולם לא הפך לחבר באקדמיה. אומרים שעבודת יתר, שלקח על עצמו, ואומללות בחיי המשפחה, הובילו להיותו בלתי שפוי. הוא הוכרז כמשוגע בשנת 1798 וטופל על ידי ד"ר תומאס מונרו (1759–1833), הרופא הראשי של בית החולים ביתלם ומומחה להפרעות נפשיות - מונרו טיפל גם במלך ג'ורג 'השלישי (1738–1820).

אבוט נפטר בלונדון ב־5 בדצמבר 1803.

## יצירתו
אבוט צייר דיוקנאות של דמויות רבות של אותם ימים. את דיוקנו של הוריישו נלסון משנת 1797 הוא התחיל בתקופה בה שני הגברים התגוררו באותה שכונת מגורים ברחוב בונד בלונדון. העבודה המוגמרת זכתה לאישורו של נלסון ושל אשתו, כשהגברת נלסון כתבה כי "אני מרוצה מאוד מאבוט." באותה תקופה עבודתו כללה גם את האדמירל סר רוברט קלדר, האדמירל תומאס פאסלי וקפטן ויליאם לוקר, האסטרונום סר ויליאם הרשל, המשורר ויליאם קופר, האמנים פרנצ'סקו ברטולוצי וג'וזף נולקנס, היזם מתיו בולטון והתעשיין ג'ון וילקינסון.

דיוקנו של הנרי קלנדר, קפטן של מועדון הגולף רויאל בלאקהית', הוא אחד הציורים הראשונים של משחק הגולף. רפרודוקציות של התמונה תלויות במועדוני גולף ברחבי העולם. הוא נמכר בבונהאמס בלונדון ב־9 בדצמבר 2015.

חלק מציוריו היו חתומים "פרנסיס למואל אבוט", אך לא ידוע מדוע הוא קיבל את השם הנוצרי הנוסף, מכיוון שהוא לא היה השם שהוטבל איתו.

## גלריה

File:William Herschel01.jpg | ויליאם הרשל
File:HoratioNelson1.jpg | הוריישו נלסון
File:Alexander Hood Bridport.jpg | אלכסנדר הוד ברידפורד
File:George Macartney, 1st Earl Macartney by Lemuel Francis Abbott.jpg | ג'ורג' מקארתי 
File:Lemuel Francis Abbott, Captain Robert Calder, c. 1787-1790, NGA 42921.jpg | קפטן רוברט קלדר
File:Golf caddy.JPG | שחקני גולף


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו במאה ה-18
קטגוריה:בריטים שנפטרו ב-1803
Hush (אלבום סינגל)

***Hush*** (בעברית: "**שקט**") הוא אלבום הסינגל השני של להקת בנות הקיי-פופ הדרום קוריאנית אוורגלו. אלבום הסינגל יצא לאור ב-19 באוגוסט 2019, על ידי חברת התקליטים יואואה אנטרטיינמנט. מתוך אלבום הסינגל יצא סינגל אחד בלבד והוא "Adios".

אלבום הסינגל הצליח להגיע למקום החמישי במצעד האלבומים שבקוריאה הדרומית.

## רקע והפקה
ב-4 באוגוסט 2019, חברת התקליטים יואואה אנטרטיינמנט הודיעה כי אוורגלו תוציא את אלבום הסינגל השני שלה, *Hush*. תמונות קונספט הופצו בין 6 באוגוסט ל-8 באוגוסט. רשימת הרצועות פורסמה ב-11 באוגוסט ובה התגלה כי בסינגל אלבום שלוש רצועות: "Hush", "Adios" ו-"You Don't Know Me".

ההצצה הרשמית של הקליפ של "Adios" הופצה ב-14 באוגוסט והקליפ המלא הופץ ב-19 באוגוסט, ביחד עם הסינגל אלבום עצמו.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוורגלו
קטגוריה:אלבומי סינגל
קטגוריה:מיני-אלבומים בקוריאנית
Reminiscence

***Reminiscence*** (בעברית: "**זִכָּרוֹן**") הוא המיני-אלבום הראשון של להקת בנות הקיי-פופ הדרום קוריאנית אוורגלו. המיני-אלבום יצא לאור ב-3 בפברואר 2020, על ידי חברת התקליטים יואואה אנטרטיינמנט. מתוך המיני-אלבום יצא סינגל אחד בלבד והוא "Dun Dun".

המיני-אלבום הצליח להגיע למקום הרביעי במצעד האלבומים שבקוריאה הדרומית.

## רקע והפקה
בשנת 2020 הגיעה הפריצה הגדולה של הלהקה, כאשר הוציאה את המיני-אלבום הראשון שלה, *Reminiscence*. מתוך המיני-אלבום יצא הלהיט הבינלאומי "Dun Dun", שצבר למעלה מ-12 מיליון צפיות בפחות מיממה. הקליפ עצמו צבר למעלה מ-150 מיליון צפיות בשבועות בודדים. השיר הגיע למקום ה-85 במצעד השירים הקוריאנים החמים, למקום ה-61 במצעד השירים היפניים, ולמקום השלישי במצעד שירי העולם הדיגיטליים של בילבורד. השיר נמכר בלמעלה מ-1,000 עותקים בארצות הברית בדומה לסינגלים הקודמים של הלהקה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2020
קטגוריה:אלבומי אוורגלו
קטגוריה:מיני-אלבומים בקוריאנית
רדוויו תוכנה

200px|ממוזער|שמאל|הלוגו הקודם של החברה
**רדוויו תוכנה בע"מ** היא חברה ישראלית, העוסקת בפיתוח תוכנה לבדיקה וניהול עומסים של אתרי אינטרנט.
## היסטוריה
רדוויו נוסדה בשנת 1993 על ידי אילן קינרייך, ששימש קודם כמהנדס פיתוח בחברת "דייזי מערכות" ואחר כך היה שותף ב-1989 לייסוד חברת "חברת מרקורי" יחד עם אריה פיינגולד, על פי רעיון שהגה. קינרייך עזב את "מרקורי"במטרה לשכפל את ההצלחה שלה בפיתוח פתרונות בדיקות תוכנה ממוכנות. בהמשך הדרך הסב את פעילות החברה והיא פיתחה חבילת תוכנה לבדיקת עומסים על אתרי אינטרנט. תחום שצבר תאוצה בעקבות התפתחות התעבורה והמסחר האלקטרוני באינטרנט. בין המשקיעים בחברה היו יהודה וזהר זיסאפל שהחזיקו יחד כ-30% ממניות החברה, כחלק מפעילות קבוצת רד-בינת שבבעלותם, קרן הון הסיכון "שדות מו"פ" שהחזיקה כ-8%, קרן "פורמולה ונצ'רס" של קבוצת פורמולה מערכות שהחזיקה כ-8%, קרן הון הסיכון האמריקאית "ניו ברידג'" שהחזיקה כ-9%, וחברת התוכנה "CA טכנולוגיות". בנובמבר 1999 הודיעה החברה שהיא מתכננת להנפיק את מניותיה בבורסת הנאסד"ק בניו יורק, לפי שווי שוק של כ-300 מיליון דולר, ולגייס סכום של כ-60 מיליון דולר במסגרת ההנפקה. לבסוף, לאחר מספר עיכובים, הנפיקה החברה באוגוסט 2000 את מניותיה לפי שווי של כ-170 מיליון דולר וגייסה רק 40 מיליון דולר. לאחר ההנפקה ירד מחיר מנית החברה 50% מתחת למחיר ההנפקה.

לאחר התפוצצות בועת הדוט-קום נפגעו עסקי החברה והיא צברה הפסדים. בשנת 2004 ביצעה חברת התוכנה האמריקאית וריטאס בדיקת נאותות לרכישת החברה בשווי 15–25 מיליון דולר; בסיומה החליטה כי מוצרי רדוויו אינם מתאימים לה ולא רכשה אותה. בתגובה תבעה את רדוויו את חברת וריטאס בטענה שניצלה משא ומתן עסקי לגזילת סודות מסחריים. באוגוסט 2004 משכה את תביעתה נגד וריטאס לאחר שהושג הסכם הפשרה התקבל. בסוף שנת 2005 כמעט לא נותרו כספים בקופת החברה לאחר שהחזירה חוב לבנק בארצות הברית והחברה החלה לחפש רוכש שיספק מימון להמשך פעילות החברה. בינואר 2006 רכשה קרן פורטיסימו קפיטל את החברה. ביוני 2006 עזב אילן קינרייך תפקידיו כמנכ"ל ונשיא החברה. במרץ 2007, הזרימו משקיעים מוסדיים 2 מיליון דולר לחברה תמורת מניות ואופציות, ובהמשך נמחקו מניות החברה מהמסחר בנאסד"ק.

באפריל 2021 רדוויו רכשה חברת Test Automation מבוססת בינה מלאכותית ובכך הוסיפה Radview TestAutomation לפורטפוליו של מוצריה.

## מוצרים
מוצר הדגל שפיתחה רדוויו, Radview , מבצע סימולציה על אתרי אינטרנט עמוסים, בוחן את ביצועיהם ומאתר את צווארי הבקבוק. המוצר מדמה כניסה של משתמשים רבים לאתר האינטרנט ובודק, את התגובה של מערכות האתר מול הגולשים, לדוגמה איך יגיב אתר מסחר אלקטרוני בזמני עומס וביצוע של מספר של עסקאות מקוונות בו זמנית.

באפריל 2007, הכריזה החברה שהמוצר הפך לקוד פתוח והגרסה הבסיסית שלו זמינה להורדה בחינם.

WebLOAD מתחרה בתוכנת LoadRunner שגם פותחה בישראל, במקור על ידי חברת מרקורי.

ב 2021 הוסיפה החברה את Radview TestAutomation לפורטפוליה של המוצרים שלה, דרך הרכישה של Shield34, חברת Test Automation מבוססת בינה מלאכותית.

## ראו גם
*בדיקות תוכנה
*בדיקות לתוכנה בענן
*בדיקות תוכנה ממוכנות
*בינה מלאכותית

## קישורים חיצוניים
* 

## הערות שוליים

קטגוריה:ישראל: תעשייה
קטגוריה:חברות תוכנה ישראליות
קטגוריה:ראש העין: חברות
קטגוריה:קבוצת רד-בינת
קטגוריה:פורטיסימו קפיטל
קטגוריה:ישראל: חברות שהוקמו ב-1993
סמל העיר עכו

[200px|ממוזער|[סמליל ממותג של העיר - בשימוש מאמצע 2021]]
**סמל העיר עכו** הוא סמלה הרשמי של העיר עכו. הסמל עוצב על ידי מרים קרולי שזכתה בתחרות שהתקיימה בנושא עם הכרזת עכו כעיר ב-1950.  

בשנת 2020, כחלק מניסיון למתג את העיר ולשנות את דימויה, נוסף סמליל תחת הסיסמה "עכו - חצי אי, עולם שלם", והוא בא לצידו של סמל הרשמי. הסמליל החדש (תמונה תחתונה משמאל) עוצב במשרד זליגר שומרון.

[250px|שמאל|ממוזער|הסמל ברחוב לב הארי לצד [סמל ישראל]]
250px|שמאל|ממוזער|הסמל על מכסה ביוב בעיר העתיקה
## תיאור הסמל
הסמל הראשון מ-1950 (ראו תמונה עליונה משמאל) מורכב ממגן בעל מסגרת אדומה מחולקת לארבעה רבעים, בכל אחד מוטיב אחר שמסמל את העיר:
* למעלה מימין - **[[ספינה]] עתיקה** על רקע אדום, סמל להיסטוריה של עכו כעיר נמל חשובה.
* למעלה משמאל - **עצי [[דקל]] על רקע מבני מגורים** בצבעי כחול ולבן, סמל לנוף העיר.
* למטה מימין - **חומת העיר נושקת לגלי הים** בצבעי כחול ולבן, סמל להיסטוריה של עכו בימי הביניים, ובעיקר בתקופת הצלבנים ובשלהי התקופה העות'מאנית, כעיר מושב של שליטים חשובים בעבר, וכיעד תיירותי חשוב בהווה.
* למטה משמאל - **מפעל וגלגל שיניים** בצבע אדום, סמל לתעשייה בעיר.

לרוב מופיע הסמל עם הכיתוב "עיריית עכו" בכחול בעברית, ערבית ואנגלית.

## שימוש
סמל העיר הונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר. גרסה של סמליל הספינה בסמל נמצא בשימוש בסמל מועדון הכדורגל הפועל עכו.

## הערות שוליים

עכו
קטגוריה:עכו: תרבות
חרארד ואן דר ול

**חרארדוס יוהאנס "חרארד" ואן דר ול** (בהולנדית: **Gerardus Johannes "Gerard" van der Wel**; 5 בינואר 1895 – 31 במאי 1945) היה אתלט אולימפי יהודי-הולנדי באולימפיאדת אנטוורפן (1920), פעמיים אלוף הולנד בריצת 1500 מטר (1981 ו-1921), 3 פעמים ברציפות אלוף הולנד בריצת 5000 מטר (1919–1921) ושיאן הולנד בריצת 3000 מטר (1920–1926). נספה בשואה.

## ביוגרפיה
ואן דר ול נולד וגדל בהאג.

באליפות הולנד שנערכה בשנת 1918 זכה ואן דר ול במדליית זהב בריצת 1500 מטר. באליפות הולנד שנערכה בשנת 1919 הוא זכה בשתי מדליות זהב בריצת 1500 מטר ובריצת 5000 מטר. באליפויות הולנד שנערכו בשנים 1920 ו-1921 הוא סיים בשתיהן במקום ראשון בריצת 5000 מטר אבל לא זכה במדליית זהב מאחר שהתוצאות שקבע בהן, לא עמדו בקריטריון הנדרש.

בתחרות שנערכה באיינדהובן ב-8 באוגוסט 1920 הוא קבע בריצת 3000 מטר בתוצאה של 9:17.6 דקות, שיפור לשיא בן ה-11 שנים של יוב בוסר (9:45.8 דקות). שיא זה החזיק מעמד כ-6 שנים ונשבר על ידי ארי קלסה (9:17.2 דקות). שבוע לאחר מכן, באולימפיאדת אנטוורפן (1920) הוא השתתף בריצת 5000 מטר וסיים תשיעי ואחרון במקצה שלו בשלב חצי הגמר.

## חיים אישיים
ואן דר ול ניספה בברגן בלזן ב-31 במאי 1945. עבור רבים מהנפטרים, תאריך זה נקבע כמועד הפטירה ולא בטוח אם זה אכן התאריך הנכון.

## קישורים חיצוניים

* Olympiagangers en de oorlog 

## הערות שוליים

קטגוריה:אתלטים יהודים
קטגוריה:ספורטאים יהודים הולנדים
קטגוריה:אתלטים באולימפיאדת אנטוורפן (1920)
קטגוריה:משתתפים יהודים באולימפיאדת אנטוורפן (1920)
קטגוריה:יהודים בשואה: הולנד
קטגוריה:נספים במחנה הריכוז ברגן-בלזן
קטגוריה:ספורטאים יהודים בשואה
קטגוריה:ספורטאים שנספו בשואה
קטגוריה:הולנדים שנולדו ב-1895
קטגוריה:הולנדים שנפטרו ב-1942
-77.82X-78.29

****** הוא המיני-אלבום השני של להקת בנות הקיי-פופ הדרום קוריאנית אוורגלו. המיני-אלבום יצא לאור ב-21 בספטמבר 2020, על ידי חברת התקליטים יואואה אנטרטיינמנט. מתוך המיני-אלבום יצא סינגל אחד בלבד והוא "La Di Da".

המיני-אלבום הצליח להגיע למקום הרביעי במצעד האלבומים שבקוריאה הדרומית.

## רקע והפקה
בהמשך שנת 2020, לאחר שהוציאה את המיני-אלבום *[[Reminiscence]],* הוציאה הלהקה את המיני-אלבום השני שלה, **. הסינגל הראשון מתוכו "La Di Da", שיחזר את הצלחת קודמיו, כאשר הגיע למקום החמישי במצעד שירי העולם הדיגיטליים של בילבורד. הוא דורג במקום הראשון ברשימת "שירי הקיי-פופ הטובים ביותר ל-2020" של בילבורד. הקליפ של השיר זכה להצלחה רבה גם כן כאשר צבר למעלה מ-10 מיליון צפיות ביממה אחת בלבד.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי אוורגלו
קטגוריה:מיני-אלבומים בקוריאנית
איבאן אנגל

**איבאן אנגל** (בהונגרית: **Engel Iván**; בקשצ'בה, 6 באוקטובר 1899 – בזל, 16 בדצמבר 1985) היה פסנתרן הונגרי-יהודי, פרופסור באקדמיה למוזיקה בבודפשט.

## קורות חיים
איבאן אנגל נולד במשפחה יהודית כבנם של מיקשה אנגל, סוחר יליד וינה, ושל יאנקה באש. מנצח הבישופ של אוראדיה, בלזנאי, הבחין בכישרונו המוזיקלי. את הידע המוזיקלי שלו רכש אצל אישטוואן תומאן. כבר אז בקונצרטים של התלמידים עורר תשומת לב בנגינת יצירותיהם של בטהובן, ברהמס, ליסט ודהונאני הוא למד קומפוזיציה אצל זולטאן קודאי וליאו ויינר באקדמיה למוזיקה ע"ש פרנץ ליסט. הוא היה מיודד עם המלחינים זולטאן קודאי ובלה בארטוק. בשנת 1921 קיים את קונצרט הסולו הראשון שלו באקדמיה למוזיקה. בשנת 1925 הוזמן ללמד בבית הספר למוזיקה בקהיר, שם שהה עד 1927. לאחר מכן הוא גר בברלין. את הקיץ של שנת 1926 בילה לתקופה קצרה בעיר הולדתו, משם נסע לגרמניה ולאיטליה. בשנת 1932 התחתן עם הציירת השווייצרית אילזה רות קוהנר בבודפשט. לאחר מלחמת העולם השנייה הפך לפרופסור באקדמיה למוזיקה בבודפשט עד שנת 1956. הוא התגורר בשווייץ משנת 1956.

## פעילותו בבקשצ'בה
לאנגל היה תפקיד חשוב בהתפתחות החיים המוזיקליים של העיר. הוא השתתף ב"אאורורה-חוג למוזיקה, ספרות ואמנות" המקומית. הופיע מספר פעמים בוויגאדו (תיאטרון בידור) של בקשצ'בה ומאמריו הופיעו בעלון של העיר.

## לקריאה נוספת
* לקסיקון ביוגרפי הונגרי
* לקסיקון יהודי הונגרי
* פאל גויאש: חייהם ועבודותיהם של סופרים הונגרים (1990) 

## קישורים חיצוניים

## הערות שוליים

קטגוריה:ניצולי השואה: הונגריה
קטגוריה:מורים למוזיקה בהונגריה
קטגוריה:מורים למוזיקה יהודים
קטגוריה:מוזיקאים יהודים הונגרים
קטגוריה:פסנתרנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:בקשצ'בה: אישים
קטגוריה:הונגרים שנולדו ב-1899
קטגוריה:הונגרים שנפטרו ב-1985
יסטה דונקר

**יסטה דונקר** (בשוודית: **Gösta Dunker**; 16 בספטמבר 1905 – 5 ביוני 1973) היה כדורגלן ומאמן שוודי, ששיחק בעמדת החלוץ.

## ביוגרפיה

דונקר נולד ב-16 בספטמבר 1905 בסאנדוויקן שבשוודיה. הוא שיחק במועדון סאנדוויקנס איתו ירד לליגה השנייה בעונת 1930/31 אך כעבור שנתיים עלה איתו בחזרה. לאחר פרישה אימן את SK ארברו.

במדי נבחרת שוודיה ערך את הופעת הבכורה שלו ב-29 ביולי 1928 במשחק ידידות נגד אוסטריה. דונקר היה שותף להגעתה אל רבע הגמר במונדיאל 1934 בו הפסידה לגרמניה במשחקו האחרון בה. הוא כבש שער מצמק במשחק שנגמר בתוצאה 2–1 עם צמד של קרל הוהמן הגרמני. בסך ערך במדיה 15 הופעות וכבש 4 שערים.

## קישורים חיצוניים

קטגוריה:כדורגלני נבחרת שוודיה
קטגוריה:כדורגלני מונדיאל 1934
קטגוריה:שוודים שנולדו ב-1905
קטגוריה:שוודים שנפטרו ב-1973
וולוו GTZ / GTZ 3000

ממוזער|310px|דגם וולוו GTZ 3000
**וולוו GTZ** (בשוודית: **Volvo GTZ**, קרוי גם: **Volvo 2000 GTZ**) היא מכונית קונספט, בתצורה של מכונית קופה, מתוצרת יצרנית הרכב השוודית **[[וולוו]]** אשר הוצגה בשנת 1969

**וולוו GTZ 3000** (בשוודית: **Volvo GTZ 3000**) היא מכונית קונספט בתצורה של מכונית קופה מתוצרת יצרנית הרכב השוודית **[[וולוו]]** אשר הוצגה בשנת 1970

## ממאפייני דגמי "וולוו GTZ / GTZ 3000"
* דגם "וולוו GTZ" הוצג לראשונה בתערוכת הרכב של טורינו בשנת 1969. ה-"וולוו GTZ" מבוסס על התשתית מסדרת וולוו 140 ("Volvo 140 Series" ), תוך שימוש בגרסה מפותחת של מנוע ה-2.0 ליטר עם שני קרבורטורים סולקס כפולים
* דגם "GTZ 3000" הוצג לראשונה בתערוכת הרכב הבין-לאומית של ז'נבה בשנת 1970, התבסס על דגם וולוו 164
* 2 דלתות - קופה.
* 4 נוסעים (2+2).
* בדגם "וולוו GTZ" הורכב מנוע 4 צילינדרים, בטור, 1,986 סמ"ק, מתוצרת "וולוו" מסוג "B20"
* בדגם "GTZ 3000" הורכב מנוע 6 צילינדרים בטור, 2,979 סמ"ק, מתוצרת "וולוו" מסוג "B30" 
* מנועי בנזין
* סוג הנעה: הנעה אחורית 4x2
* דגמי "וולוו GTZ / GTZ 3000" עוצבו על ידי מותג עיצוב המכוניות האיטלקית "Zagato"  שממוקמת במילנו

## ראו גם
* וולוו
* וולוו PV650
* וולוו ECC
* וולוו פיליפ
* וולוו ונוס בילו

## קישורים חיצוניים
* 

## הערות שוליים

GTZ / GTZ 3000
קטגוריה:מכוניות קופה
קטגוריה:מכוניות קונספט
קטגוריה:דגמי מכוניות שהושקו ב-1969
קטגוריה:דגמי מכוניות שהושקו ב-1970
קטגוריה:מכוניות שוודיות
Hush (שיר)

"**Hush**" (בעברית: "**שקט**") הוא שיר שהוקלט על ידי להקת בנות הקיי-פופ הדרום קוריאנית אוורגלו, מתוך אלבום הסינגל השני שלה, *[[Hush (אלבום סינגל)|Hush]]*. השיר יצא לאור ב-19 באוגוסט 2019, על ידי חברת התקליטים יואואה אנטרטיינמנט, ביחד עם שאר שירי אלבום הסינגל.

השיר הגיע למקום השמיני במצעד שירי העולם הדיגיטליים.

## רקע וכתיבה
השיר נכתב על ידי לי בו-רה ו-72 והולחן על ידי מלאני פונטנה, לנה ליאון, מישל "לינדגרן" שולץ ו-72. לפי אתר המוזיקה *[[Genius]]* המפיק המוזיקלי ארשטריט לינדגרן הוא זה שהפיק את השיר. השיר בדומה לשאר שירי אלבום הסינגל, מכיל את סוגת הקיי-פופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7.8 מיליון השמעות.

## הצלחה
למרות שלא יצא כסינגל, זכה השיר להצלחה רבה ברחבי העולם. השיר הצליח להתברג במקום השמיני במצעד שירי העולם הדיגיטליים של מגזין הבילבורד והיה לשיר היחיד מאלבום הסינגל (פרט לסינגל "Adios"), שהצליח להגיע למיקום כזה במצעד הזה. השיר "You Don't Know Me" מאלבום הסינגל, הגיע בשיאו למקום העשירי בלבד.

האודיו של השיר הועלה ליוטיוב ב-20 באוגוסט 2019, יום לאחר יציאתו, תוך שהצליח לצבור למעלה מ-1.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
You Don't Know Me (שיר של אוורגלו)

"**You Don't Know Me**" (בעברית: "**אתה לא מכיר אותי**") הוא שיר שהוקלט על ידי להקת בנות הקיי-פופ הדרום קוריאנית אוורגלו, מתוך אלבום הסינגל השני שלה, *[[Hush (אלבום סינגל)|Hush]]*. השיר יצא לאור ב-19 באוגוסט 2019, על ידי חברת התקליטים יואואה אנטרטיינמנט, ביחד עם שאר שירי אלבום הסינגל.

השיר הגיע למקום העשירי במצעד שירי העולם הדיגיטליים.

## רקע וכתיבה
השיר נכתב על ידי קאנג יונג-אה ו-72 והולחן על ידי אולוף לינדסקוג, לודוויג לינדל, היילי אייקן ו-72. לפי אתר המוזיקה *[[Genius]]* המפיקים המוזיקליים לודוויג לינדל ואוליפופ הם אלו שהפיקו את השיר. השיר בדומה לשאר שירי המיני-אלבום, מכיל בתוכו את סוגת הקיי-פופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.2 מיליון השמעות.

## הצלחה
אף על פי שלא יצא כסינגל, זכה השיר להצלחה רבה ברחבי העולם. השיר הצליח להתברג במקום העשירי במצעד שירי העולם הדיגיטליים של מגזין הבילבורד והיה לשיר השלישי מאלבום הסינגל (כולל הסינגל "Adios"), שהצליח להגיע למיקום כזה במצעד הזה. השיר "Hush", הצליח להעפיל עליו תוך שהגיע בשיאו למקום השמיני.

האודיו של השיר הועלה ליוטיוב ב-19 באוגוסט 2019, ביום יציאתו, תוך שהצליח לצבור למעלה מ-700 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
קתה לוונטל

**קתה פרידה רוזה לוונטל** (שם בגרמנית: **Käthe Frida Rosa Loewenthal**; 27 במרץ 1878 ברלין – 26 באפריל 1942 גטו איזביצה) הייתה ציירת נוף מודרנית, יהודיה גרמנית מומרת, שנספתה בשואה.

## קורות חייה
אביה היה רופא. הם התגוררו בערים שונות, בז'נבה, לוזאן, פריז וברלין, כשאביה עבד באוניברסיטאות שונות. שנת 1890 מצאה אותם בברן, שם התיידדה עם משפחתו של כומר מקומי והתנצרה.

שם  הכירה את הצייר השווייצרי, פרדיננד הודלר, ופיתחה עניין באמנות. לאחר שסיימה את לימודיה התיכוניים, למדה אצלו ציור בין השנים 1895 - 1897. בעת ביקורה בפריס, פגשה את הצייר הגרמני, ליאו פון קניג. היא חזרה איתו לברלין ולקחה שיעורים בבית הספר הפרטי שלו. לאחר מכן למדה בבית הספר לאמנות שהקים וילהלם פלדמן.
ימין|ממוזער|275x275 פיקסלים|נוף אלפיני בסביבות ברן
בשנים 1904 עד 1905 עבדה כאמנית עצמאית במינכן ויצאה לטיולים הרמה הברנית, שהפכו למוטיב פופולרי בציוריה המוקדמים. בשנת 1909 עברה לשטוטגרט כדי להצטרף לחברתה הציירת ארנה ראייב-פריין פון הולצהאוזן (1882–1938). שם למדה באקדמיה הממלכתית לאמנויות ב"דנמלקלאסה "(כיתת נשים), בהוראת אדולף הלזל. היא סיימה את לימודיה בשנת 1914.
ממוזער|275x275 פיקסלים|שקיעה בהידנזה
בשנת 1912 קנתה אחותה, סוזן, בית דייגים ישן בהידנזה. קתה ביקרה שם בקביעות עד 1934. היא הייתה חברה באגודת האמנות של הידנזה, שבין חברותיה היו הציירות אליזבת אנדרה, קתרין במברג, קלרה ארנהיים ואליזבת בוכסל. היא גם הציגה בתערוכה באסם הכחול, סטודיו לאמנות שהקימה הציירת הני להמן.

בשנת 1934 אסרו עליה הנאצים לעסוק בציור. הסטודיו שלה נסגר והיא גורשה מכל הארגונים אליהם השתייכה. עד 1941 היא עדיין הצליחה לערוך מדי פעם טיולים לשווייץ ולצייר באזור ההר. ככל שההטרדות החמירו, היא קיבלה בחשאי תמיכה מחברים בקהילת האמנות ומשרתת לשעבר, מארי, שלימים תסתיר ותציל למעלה מ-200 מציוריה.

בשנת 1941 גורשה מדירתה והועברה לבית היהודים, ששימש מעבר לפני גירוש. בשנה שלאחר מכן היא נלקחה למרכז איסוף ליהודים לפני גירוש ואז הועברה לגטו איזביצה, שם נרצחה.

היא מונצחת על ידי אבן נגף בהידנזה ושטוטגרט. בשנת 1993 התקיימה רטרוספקטיבה במוזיאון הידנזה. אולם התצוגה הוקדש לעבודת אמניות, פסלים, צלמים ואדריכלים.

## קישורים חיצוניים

## הערות שוליים

קטגוריה:ציירות יהודיות גרמניות
קטגוריה:דפים עם תרגומים שלא נסקרו
קטגוריה:אסירים בגטו איזביצה
קטגוריה:ציירים שנספו בשואה
קטגוריה:יהודיות שהתנצרו
קטגוריה:ילידות 1878
קטגוריה:גרמנים שנולדו ב-1878
קטגוריה:גרמניות שנפטרו ב-1942
קטגוריה:גרמנים שנפטרו ב-1942
Adios

"**Adios**" (בעברית: "**להתראות**") הוא סינגל שהוקלט על ידי להקת בנות הקיי-פופ הקוריאנית אוורגלו, מתוך אלבום הסינגל השני שלה, *[[Hush (אלבום סינגל)|Hush]]*. השיר יצא לאור ב-19 באוגוסט 2019, על ידי חברת התקליטים יואואה אנטרטיינמנט כסינגל הראשון מתוך אלבום הסינגל.

השיר הגיע למקום השני במצעד שירי העולם הדיגיטליים.

## רקע וכתיבה
ב-4 באוגוסט 2019, חברת התקליטים יואואה אנטרטיינמנט הודיעה כי אוורגלו תוציא את אלבום הסינגל השני שלה, *Hush*. תמונות קונספט הופצו בין 6 באוגוסט ל-8 באוגוסט. רשימת הרצועות פורסמה ב-11 באוגוסט ובה התגלה כי באלבום הסינגל ישנן שלוש רצועות: "Hush", "Adios" ו-"You Don't Know Me".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.

## וידאו קליפ
הווידאו קליפ הרשמי של השיר פורסם ב-19 באוגוסט 2019, ביום צאתו של השיר כסינגל. בתחילת הקליפ, ניתן לראות את סמל הלהקה ולאחר מכן את אחת מחברות הלהקה זורקת לרצפה שני כדורים. בהמשך, ניתן לראות חברת להקה נוספת כשהיא שוכבת על משטח דמוי כדור הארץ.

נכון לאוקטובר 2020, מונה הצפיות של הקליפ עומד על למעלה מ-122 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
Bon Bon Chocolat

"**Bon Bon Chocolat**" (בעברית: "**בון בון שוקולד**") הוא סינגל שהוקלט על ידי להקת בנות הקיי-פופ הקוריאנית אוורגלו, מתוך אלבום הסינגל הראשון שלה, *[[Arrival of Everglow]]*. השיר יצא לאור ב-18 במרץ 2019, על ידי חברת התקליטים יואואה אנטרטיינמנט כסינגל הראשון מתוך אלבום הסינגל.

השיר הגיע למקום החמישי במצעד שירי העולם הדיגיטליים.

## רקע וכתיבה
ב-6 במרץ 2019, חברת התקליטים יואואה אנטרטיינמנט הודיעה ברשתות החברתיות אוורגלו תוציא את אלבום הסינגל הראשון שלה, *Arrival of Everglow*. תמונות קונספט המציגות כל אחת מחברות הלהקה פורסמו ב-8 במרץ 2019. השיר הזה היה הסינגל המוביל מאלבום הסינגל והוא לווה בקליפ שנועד לקדם אותו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## וידאו קליפ
הווידאו קליפ הרשמי של השיר פורסם ב-18 במרץ 2019, ביום צאתו של השיר כסינגל. בתחילת הקליפ, ניתן לראות את חברות הלהקה בתוך חדר שמואר באורות צבעוניים. בהמשך, ניתן לראות את אחת מחברות הלהקה כשהיא על אופנוע ולאחר מכן מתחיל הקליפ, תוך שניתן לראות את כולן שרות את השיר.

נכון לאוקטובר 2020, מונה הצפיות של הקליפ עומד על למעלה מ-75 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
קים סי-היאון

**קים סי-היאון** (בקוריאנית **김시현**; נולדה ב-5 באוגוסט 1999) היא זמרת ומנחת טלוויזיה מקוריאה הדרומית. היא חברה בלהקת הבנות אוורגלו, שחתומה בחברת התקליטים הקוריאנית יואואה אנטרטיינמנט, דרכה הוציאה מספר אלבומי סינגל ומיני-אלבומים.

## ביוגרפיה
קים נולדה ב-5 באוגוסט 1999, בבונדנג-גו, שבקוריאה הדרומית. את הקריירה המוזיקלית שלה החלה בשנת 2019, תוך שהיא ניסתה כורחה גם בעולם הטלוויזיה כמארחת בתוכנית טלוויזיה שמשודרת בחסות MTV וזאת, בנוסף לכך שהשתתפה בעצמה בכמה תוכניות טלוויזיה כמתחרה.

## קריירה
### בכורה מוקדמת
קים התחרתה בעונה הראשונה של תוכנית הטלוויזיה "Produce 101", שנועדה לעזור לאמנים צעירים לפתח את הקריירה המוזיקלית שלהם. היא סיימה במקום ה-40 ואז חתמה על חוזה הקלטות ביואואה אנטרטיינמנט. בשנת 2018,הצטרפה קים לעונה השלישית של תוכנית הטלוויזיה "Produce 48", לצד יירן שבעתיד הפכה לחלק מלהקת הבנות אוורגלו ולצד חברות נוספות. קים הודחה, לאחר שהגיעה למקום ה-27.

### 2019–הווה: הופעת בכורה עם אוורגלו ופעילויות סולו
את ההופעה הראשונה שלה עם אוורגלו ב-18 במרץ 2019 עשתה קים, כאשר הוציאה ביחד עם הלהקה את הסינגל אלבום הראשון שלה, *[[Arrival of Everglow]]*, מתוכו יצא לאור הסינגל המוביל "Bon Bon Chocolat". השיר לווה בווידאו קליפ מצליח שעזר בקידום שלו.

ב-7 בפברואר 2020 נבחרה קים כ-MC במסגרת תוכנית הטלוויזיה של MTV "The Show", שעלתה לאקרנים בסמוך לכך. קים מנחה שם לצד קים מין קיו.

## פילמוגרפיה
### תוכניות טלוויזיה

## קישורים חיצוניים

## הערות שוליים

קטגוריה:זמרות דרום קוריאניות
קטגוריה:זמרים דרום קוריאנים
קטגוריה:מנחות טלוויזיה
קטגוריה:דרום קוריאניות שנולדו ב-1999
Mecbur

"**Mecbur**" (בעברית: "**כָּפוּי**") הוא שיר שהוקלט על ידי הזמרת-יוצרת הטורקייה איילה צ'ליק. הוא יצא לאור ב-11 במאי 2020, בהוצאת חברת התקליטים סוני מיוזיק אנטרטיינמנט כסינגל מתוך אלבום האולפן הרביעי שלה  (2019). על מנת לעזור בקידום שלו, הוציאה צ'ליק וידאו קליפ נלווה עבור השיר.

השיר הגיע למקום התשיעי בטורקיה טופ 20.

## רקע וכתיבה
השיר נכתב במקור על ידי אסף מונויר, אך איילה צ'ליק כתבה אותו בעצמה בשפה הטורקית. הוא הולחן על ידי ז'אן מארי ריאצ'י והופק על ידי אוקיי בריש. השיר כשמו ("כפוי/ה"), יצא לאור כסינגל במהלך מגפת הקורונה, עקב הסגר שפקד את כל העולם, מה שגרם לצ'ליק להרגיש כפויה וכבולה לבית שלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.1 מיליון השמעות.

## וידאו קליפ
הווידאו קליפ הנלווה של "Mecbur" הועלה לערוץ היוטיוב של איילה צ'ליק ב-11 במאי 2020, ביום צאתו כסינגל. לאורכו, ניתן לראות את צ'ליק כשהיא יושבת במרפסת ביתה, תוך שהיא שרה את השיר. כמו כן, ניתן לראות שלל אנשים שונים בטורקיה, כשהם "כפויים" לביתם גם כן ואינם יכולים לתת ממנו בעקבות ההסגר שנגרם כתוצאה ממגפת הקורונה.

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בטורקית
קטגוריה:שירים על מגפת הקורונה
Dotdash

**Dotdash** (לשעבר **About.com**) היא חברת מדיה דיגיטלית אמריקאית המפרסמת כתבות וסרטוני וידאו העוסקים בנושאים שונים, ביניהם: בריאות, אוכל, כלכלה, טכנולוגיה, סגנון חיים, טיולים וחינוך. אתר החברה מתחרה באתרי מידע מקוונים ובאנציקלופדיות. בשנת 2005 נקנתה החברה על ידי הניו יורק טיימס עבור 410 מיליון דולר, ובאוגוסט 2012 נמכרה ל-IAC, הבעלים של Ask.com, עבור 300 מיליון דולר. מאז מכירתה רווחיה מגיעים מפרסומות. במאי 2017 הודיעה החברה על שינוי שמה מ-About.com ל-Dotdash.

לחברה משרדים בניו יורק, בסן פרנסיסקו ובשיקגו.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-1997
Wang Chung

**Wang Chung** ("פעמון צהוב" בסינית) היא להקת גל חדש בריטית, שהוקמה בלונדון בשנת 1980 על ידי ניק פלדמן , ג'ק היס  ודארן קוסטין. הלהקה ידועה בזכות השירים "Dance Hall Days", "Everybody Have Fun Tonight" ו-"Let's Go!".

## פעילות
בתחילת דרכה של הלהקה, כל חבריה הופיעו תחת שמות בדויים. ג'רמי ריידר היה "ג'ק היס", ניק פלדמן היה "ניק דספיג", ודארן קוסטין היה "דארן דרווין" (ומאוחר יותר, רק "דרווין").

בשנת 1980, חברת התקליטים העצמאית Rewind Records החתימה את הלהקה. סינגל הבכורה של Huang Chung ב-Rewind Records היה "Isn't It About Time We Were on TV", ואחריו "Stand Still". אף אחד מהם לא הוצג, אך הקבוצה החלה למשוך את תשומת ליבם של אריסטה רקורדס. בערך באותה תקופה, הלהקה התרחבה לרביעייה.

ניק פלדמן ודארן קוסטין בחרו להופיע בשמות האמיתיים שלהם ורק ג'ק היס שמר על שם בדוי. הלהקה בילתה את מרבית שנת 1983 בהקלטת אלבומה השני "Points on the Curve". האלבום, שיצא בינואר 1984, הניב שני להיטים מצליחים למדי, "Don't Let Go" וגרסה שהוקלטה מחדש של "Dance Hall Days", שלאחר יציאתו יצאה הלהקה לסיבוב הופעות בארצות הברית.

## דיסקוגרפיה
### אלבומי אולפן
**[[Huang Chung (album)|Huang Chung]]* (1982)
**[[Points on the Curve]]* (1983)
**[[To Live and Die in L.A. (soundtrack)|To Live and Die in L.A.]]* (1985)
**[[Mosaic (Wang Chung album)|Mosaic]]* (1986)
**[[The Warmer Side of Cool]]* (1989)
**[[Tazer Up!]]* (2012)
**[[Orchesography (album)|Orchesography]]* (2019)

## קישורים חיצוניים

* 

## הערות שוליים

קטגוריה:להקות בריטיות
קטגוריה:אמני A&M רקורדס
קטגוריה:אמני גפן רקורדס
קטגוריה:אמני אריסטה רקורדס
קטגוריה:להקות גל חדש
קטגוריה:להקות שהוקמו בשנת 1980
יואל בסמן

**יואל בסמן** (באנגלית: **Joel Basman**; נולד ב-23 בינואר 1990) הוא שחקן קולנוע שווייצרי ממוצא ישראלי.

## ביוגרפיה
יואל בסמן נולד בציריך, שווייץ ב-23 בינואר 1990 לאם שווייצרית-נוצרייה ולאב ישראלי-יהודי, שניהם עובדים בתעשיית האופנה המקומית. 

הוא דובר גרמנית שווייצרית ועברית. יש לו אחות אחת גדולה שגרה כיום בישראל. בסמן הוא ממוצא יהודי.

## קריירה
בשנת 2004 החל את הקריירה כשגילם נער נועז בשם זיזו באופרת סבון השבועית בטלוויזיה השווייצרית "Lüthi und Blanc".

בשנת 2007 הבמאי טוביאס איניכן ליהק את בסמן לסרט הטלוויזיה "ג'ימי", שם הוא שיחק ילד אוטיסט בן 17. 

בפברואר 2008 הוא זכה בפרס Shooting Star על משחקו כנער רוסי בסרט "Luftibus", שנכתב על ידי הבמאי דומינק דה ריבז. בספטמבר 2008 קיבל את פרס הטלוויזיה השווייצרי. באוקטובר 2008 הוא קיבל את פרס מ-"Cinema Tous Ecrans".

בשנת 2003 שיחק בתיאטרון נוער. בשנים 2004 ו-2005 הוא שיחק בסרטי סטודנטים שצילמו את פרויקט הגמר שלהם. את לימודיו סיים בבית הספר לקולנוע באוקטובר 2008.

בשנת 2013 בסמן השתתף בתפקיד ברטל במיני-סדרה "דור מלחמה". הוא גם שיחק את פסקל בסרט הטלוויזיה השווייצרי Ziellos"". 

בשנת 2018 כיכב בסרט הקומי השווייצרי "מוטי וולקנברוך מתעורר לחיים", בתור בחור יהודי אורתודוקסי.

בשנת 2021 שיחק במתחן המדע הבדיוני "המושבה"  לצד איאן גלן. בהמשך שיחק בסרט הפעולה הבריטי-אמריקאי "קינגס מן: ההתחלה", מהווה פריקוול והפרק השלישי בסדרת סרטי קינגסמן.

בשנת 2023 גילם את פיטר בדרמה ההיסטורית "Stella. A Life." המבוסס על חייה של סטלה גולדשלאג (1922–1994), יהודייה גרמנייה שעבדה כמודיעה עבור הגסטפו במהלך מלחמת העולם השנייה והתחקה אחר יהודים שהסתתרו.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה יהודים שווייצרים
קטגוריה:שחקנים ילדים יהודים
קטגוריה:שווייצרים שנולדו ב-1990
מהדי טארמי

**מהדי טארמי** (בפרסית: **مهدی طارمی**; נולד ב-18 ביולי 1992) הוא כדורגלן איראני המשחק בעמדת החלוץ באולימפיאקוס ובנבחרת איראן.

## קריירת מועדונים
טארמי החל את הקריירה שלו באקדמיה של שאהין בושהר לפני שעבר לאקדמיה לנוער של איראניאן בושהר.

הוא הצטרף לשאהין בושהר בקיץ 2010. הוא שיחק 7 משחקים וכבש שער אחד בכל המסגרות. בחורף 2012 הוא שוחרר על ידי שאהין בושהר על מנת לאפשר לו לשחק במועדון צבאי במהלך שירותו, אך לבסוף הוא לא הצליח להצטרף למועדון ונאלץ להפסיק לשחק כדורגל בתקופתו כחייל.

הוא הצטרף לאיראניאן בושהר בקיץ 2013 וחתם על חוזה לשנתיים. טארמי כבש 12 שערים ב-22 הופעות וסיים במקום השני בטבלת מלך השערים בליגה.

טארמי הצטרף לפרספוליס בקיץ 2014 וחתם על חוזה לשנתיים עד יוני 2016.

הוא כבש את השער הראשון שלו במועדון ב-15 באוגוסט 2014 בניצחון 1–0 על זוב-אהן איספהאן.

ב־8 בינואר 2018, לאחר שכבש 45 שערי ליגה במדי פרספוליס, חתם טארמי על חוזה ל-18 חודשים במועדון הקטרי אגראפה. הוא כבש את השער הראשון שלו במשחק הראשון עונת 2018 בליגת האלופות האסיאתית. טארמי כבש לראשונה את השער בליגה הקטרית נגד אל-ח'ריטיאת ב 16 בפברואר, וב-19 בפברואר הוא כבש צמד נגד מועדון הכדורגל טרקטור האיראני במחזור השני של עונת 2018 בליגת האלופות האסיאתית.

### מעבר לפורטוגל
ב-23 ביולי 2019, טארמי חתם על חוזה לשנתיים בריו אבה מליגת העל הפורטוגלית. טארמי כבש שלושה שערים בהופעתו הראשונה בליגה ב-23 באוגוסט במשחק נגד אבש. ב-31 באוגוסט, ניצחה ריו אבה את ספורטינג ליסבון 3-2 משלוש בעיטות עונשין של טארמי. טארמי סיים את העונה הראשונה שלו עם 18 שערים כשהוא בצמרת טבלת מלך השערים יחד עם פיזי ובולה דה פראטה.

באוגוסט 2020 חתם טארמי על חוזה לארבע שנים בפורטו. ב-8 בנובמבר כבש שער בכורה בניצחון 1-3 על פורטימוננסה. בעונתו הראשונה בקבוצה כבש 16 שערים, ובעונתו השנייה כבש כבר 20 שערים וסיים כסגן מלך השערים ועזר לקבוצתו לזכות באליפות וגם הוסיך וכבש בגמר הגביע הפורטוגלי בו ניצחה פורטו 1-3 את טונדלה וזכתה בדאבל. בעונת 2022/2023 כבש 22 שערים וזכה בתואר מלך השערים של הליגה.

**<big>מעבר לאיטליה ויוון</big>**

בחלון ההעברות של קיץ 2024, חתם טארמי באינטר מילאנו. ב-17 באוגוסט ערך את הופעתו הבכורה בתיקו 2-2 נגד גנואה. ב-1 באוקטובר כבש את שערו הראשון בניצחון הכוכב האדום בלגרד בליגת האלופות. 

ב-31 באוגוסט 2025 חתם באולימפיאקוס.

## קריירה בינלאומית
טארמי ערך את הופעת הבכורה שלו במדי נבחרת איראן במשחק ידידות נגד אוזבקיסטן ב-11 ביוני 2015.

ב-3 בספטמבר 2015 כבש טארמי את שעריו הראשונים, צמד, בניצחון 6–0 על גואם במסגרת מוקדמות מונדיאל 2018. טארמי סייע לנבחרת להעפיל למונדיאל והיה חלק מסגל הנבחרת לטורניר.

נכלל בסגל נבחרת איראן לטורניר מונדיאל 2022. ב־21 בנובמבר, במחזור הראשון בשלב הבתים של המונדיאל, טארמי הבקיע צמד בתבוסה 6–2 ל.

נכלל בסגל נבחרת איראן לטורניר גביע אסיה 2023.

## תארים
**פורטו**

* אליפות פורטוגל: 2021/2022
* הגביע הפורטוגלי: 2021/2022, 2022/2023
* הסופר קאפ הפורטוגלי: 2022

## קישורים חיצוניים

## הערות שוליים

קטגוריה:כדורגלנים איראנים
קטגוריה:חלוצי כדורגל איראנים
קטגוריה:כדורגלני פרספוליס
קטגוריה:כדורגלני אל-ע'ראפה
קטגוריה:כדורגלני ריו אבה
קטגוריה:כדורגלני פורטו
קטגוריה:כדורגלני אינטר מילאנו
קטגוריה:כדורגלני אולימפיאקוס
קטגוריה:כדורגלני נבחרת איראן
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים איראנים בקטר
קטגוריה:איראנים שנולדו ב-1992
Desperado

**Desperado** הוא שיר שהקליטה הזמרת הברבדית ריהאנה לאלבום האולפן השמיני שלה, Anti, משנת 2016. השיר נכתב על ידי מיק שולץ, קריסטי ווטקינדס, ריהאנה, ג'יימס פונטלרוי ודרוס רייצ'ל, והופק על ידי שולץ.

בעקבות יציאת האלבום, זכה Desperado זכה לביקורות חיוביות ושבחים רבים על תוכנו המילולי. ב-9 ביוני 2017, פורסם מיני-אלבום של רמיקסים דרך חנות האייטונס להורדה דיגיטלית וסטרימינג באפל מיוזיק ובספוטיפיי. השיר כבש את ראש מצעד שירי הדאנס קלאב האמריקאי, והפך לשיר החמישי של ריהאנה שהגיע להישג זה בשנת 2017; ריהאנה הפכה למעשה לאמנית היחידה שהצליחה להגיע לראש המצעד בכמות כזו של פעמים בשנה אחת.

## כתיבה והקלטה
במהלך תהליך הכתיבה וההקלטה של אלבום האולפן השמיני של ריהאנה, Anti, שהתה הזמרת בבית שכור במאליבו, קליפורניה, בליווי של מוזיקאים שונים. אחד מכותבי השירים בבית היה קריסטין "רוק מונרו" ווטקינס. ווטקינס, יחד עם המפיק האמריקאי מיק שולץ עבדו בעבר על הרצועה, ולכן הזמין אותו לבית, מכיוון שהניח שריהאנה עשויה להתעניין בשיר. בראיון לבילבורד נזכר שולץ, "אפילו לא שמעתי שום דבר משיריה, אז זה היה עיוור לחלוטין, אבל חבר שלי, רוק, שכתב את השיר, הזמין אותי לבוא, כך שזו הייתה כמו שרשרת אירועים אקראית שהפכה לעבודה, אבל זה לא תמיד המצב. אני בדרך כלל לא עושה דבר כזה בצורה אקראית".
[שמאל|ממוזער|Desperado הוקלט באולפני ההקלטות ווסטלייק בוורלי ב[לוס אנג'לס.]]
העבודה על Desperado נמשכה במהלך שהותם של שולץ ומונרו בבית, שם הצטרפו אליהם ריהאנה, ג'יימס פונטלרוי ודרוס רייצ'ל לתוצאה הסופית. לתהליך הפיתוח של השיר, שולץ, שגם הוא הפיק אותו, הסביר: "דבר אחד הוביל למשנהו, למעשה אף פעם לא ממש הצגתי לה אישית את הרצועה, אבל אם הייתי עושה זאת, כנראה הייתי כמו, 'היי, זו ריהאנה. זה מטורף' ".

השיר הוקלט באולפני ההקלטות ווסטלייק בוורלי בלוס אנג'לס. בנוסף לכתיבה, ווטקינס ופאונטלרוי עבדו על העיבוד ווקאלי לשיר; פאונטלרוי אף שר קולות רקע. בגיטרה שבשיר ניגן מיק שולץ, ואילו בגיטרת הבס ניגן בריאן שולץ. ב-9 ביוני 2017, פורסם מיני-אלבום של רמיקסים דרך חנות האייטונס להורדה דיגיטלית, וסטרימינג באפל מיוזיק ובספוטיפיי. במיני-האלבום נכללים ארבעה רמיקסים של השיר, שהוכנו על ידי MK, 3LAU, Andrelli ו-Fairlane.

## הצלחה במצעדים
ב-12 באוגוסט 2017, נכנס Desperado בפעם הראשונה למצעד שירי הדאנס קלאב של בילבורד בארצות הברית, במקום ה-42. השיר המשיך להתקדם במעלה המצעד, וב-16 בספטמבר 2017, נכנס לעשירייה הראשונה, ומוקם במקום התשיעי. השיר הגיע לראש המצעד ב-14 באוקטובר 2017, בשבועו האחד-עשר. הרצועה הפכה לשיר ה-32 של ריהאנה בראש המצעד, וצמצמה את הפער עם מדונה, מחזיקת השיא הנוכחית, לה 46 שירים שהגיעו לראש המצעד.

זהו גם השיר החמישי שלה שהגיע לראש מצעד זה בשנת 2017, לאחר Love on the Brain, Sex with Me, Pose ו-Wild Thoughts (של די ג'יי חאלד, בהשתתפות ריהאנה וברייסון טילר), הכמות הרבה ביותר של שירים מאותו האלבום שנכנסים למצעד אי פעם.

## מיקומי שיא ותארים

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי ריהאנה
קטגוריה:שירים על בדידות
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי זהב בממלכה המאוחדת
אימרה אונגאר

**אימרה אונגאר** (בהונגרית: **Ungár Imre**; בודפשט, 23 בינואר 1909 – בודפשט, 22 בנובמבר 1972) היה פסנתרן הונגרי-יהודי, זוכה פרס פרנץ ליסט ופרס קושוט, מורה למוזיקה.

## קורות חיים
ממוזער|250px|לוח זיכרון בביתו לשעבר בבודפשט ברובע 2 (בודה)
אימרה אונגאר נולד במשפחה יהודית. הוריו היו אברהם אונגאר (1875–1938) והרמינה קצבורג. כילד קטן, בגיל שלוש, איבד אימרה את ראייתו בגלל גידול מוחי. תחילה למד במכון וקסלמן לעיוורים ואחר כך למד נגינה בפסנתר אצל איז'ו רוזנפלד ולאחר מכן אצל אישטוואן תומאן באקדמיה למוזיקה ע"ש פרנץ ליסט. הוא נתן קונצרטים מאמצע שנות העשרים של המאה ה-20, הן בהונגריה והן מחוצה לה. בשנת 1926, ב"קונגרס הלאומי הראשון להגנת הכישרונות" שאורגן על ידי משרד הדת והחינוך הציבורי ברשותו של השר הרוזן קלבלסברג קונו, הוענק לאונגאר הפרס הראשון של התחרות בבודפשט. בשנת 1932 הוענק לו הפרס "סיגנום לאודיס" ("מדליית הכשרון הצבאי" או **סיגנום לאודיס** (בגרמנית: Militär-Verdienstmedaille) הוא פרס שייסד פרנץ יוזף הראשון, קיסר אוסטריה ומלך הונגריה). אונגאר התחתן בתקופה זו; אשתו הייתה אילונה גלרי, בנם, אישטוואן, נולד ב־1945.

אבן דרך חשובה בקריירה שלו הייתה תחרות שופן בוורשה בשנת 1932, בה זכה בפרס ראשון משותף עם הפסנתרן הסובייטי אלכסנדר אונינסקי. לאחר מכן הוא אפילו סייר וניגן בארצות הברית - בהצלחה גדולה. עם פרוץ מלחמת העולם השנייה היגר להולנד, ממנה הצליח לחזור להונגריה רק בשנת 1943. בזמן שלטון מפלגת צלב החץ הוסתר בשל יהדותו על ידי המורה למוזיקה לאיוש יארמר. הוא חידש את הקונצרטים בשנת 1945. בקונצרטים שלו היו זכורים במיוחד הפרשנויות ליצירותיהם של יוהאן סבסטיאן באך, וולפגנג אמדאוס מוצרט, לודוויג ואן בטהובן, פרדריק שופן, פרנץ שוברט, קלוד דביסי, בלה בארטוק וזולטאן קודאי. הוא לא אהב הקלטות ותקליטים אך ברדיו הופיע לעיתים קרובות.

בשנת 1949 הפך למורה באקדמיה למוזיקה ע"ש פרנץ ליסט והמשיך בעבודתו בהוראה עד מותו על אף עיוורונו. היו לו מספר תלמידים מכובדים, כגון פסנתרנים לאסלו ברנאי וטמאש נמט, והמלחין זולטאן דורקו. הוא היה עמית לעבודה של בנצה סאבולצ'י, אלדאר טוט ויוז'ף גאט. העיוורון שלו עצמו מסביר מדוע הוא עזר כה רבות בלימוד מוזיקה לעיוורים וגם העסיק מורים למוזיקה עיוורים. הוא גם פרסם מאמר על כך בכתב העת Parlando, "תפקידו של המוזיקאי העיוור בחינוך המוזיקלי של החברה שלנו". משנת 1953 ועד מותו כיהן כסגן נשיא איגוד העיוורים.

בשנת 1970, הטלוויזיה ההונגרית יצרה עליו סרט דיוקן איכותי שכותרתו **Portrait of Artist on Imre Ungár**. הוא נפטר בשנת 1972 מסרטן.

## פרסים והוקרה
* סיגנום לאודיס (1932)
* הפרס הראשון בתחרות שופן הבינלאומית בוורשה (1932)
* פרס קושוט (1949)
* פרס האמן המעוטר (1956)
* פרס פרנץ ליסט (1962)

## לקריאה נוספת
* לקסיקון ביוגרפי הונגרי - אימרה אונגאר
* עולם העיוורים - אימרה אונגאר

## קישורים חיצוניים

## הערות שוליים

קטגוריה:ניצולי השואה: הונגריה
קטגוריה:עיוורים
קטגוריה:מורים למוזיקה בהונגריה
קטגוריה:מוזיקאים יהודים הונגרים
קטגוריה:פסנתרנים יהודים הונגרים
קטגוריה:מורים למוזיקה יהודים
קטגוריה:יהודים זוכי פרס קושוט
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1909
קטגוריה:הונגרים שנפטרו ב-1972
הני להמן

**הנרייט להמן**, לשעבר **שטרסמן**, המכונה **הני** (בגרמנית: **Henni Lehmann**; 10 באוקטובר 1862, ברלין – 18 בפברואר 1937, ברלין) הייתה ציירת פעילה פוליטית וחברתית וסופרת יהודייה-גרמנייה.

## ביוגרפיה
אביה, וולפגנג שטראסמן, היה רופא ופעיל חברתי שהיה במשך שנים רבות חבר בבית הנבחרים הפרוסי. בשנת 1888, בזמן שלמדה בבית הספר המלכותי לאמנות, הכירה והתחתנה עם קרל להמן (1858–1918), חוקר משפטי. לאחר החתונה עברו שניהם התנצרו ועברו לרוסטוק, שם מונה לפרופסור באוניברסיטת רוסטוק. בשנת 1904 הוא מונה לרקטור. היא הפכה ליושבת ראש איגוד הנשים.
ימין|ממוזער|250x250 פיקסלים|אשת משק בקלוסטר (הידנזה)
בשנת 1907 בילתה משפחתה את הקיץ באי הידנזה. מוטרדת מתנאי המחיה שמצאה באי, היא העניקה לתושבי האי הלוואה בשנת 1913 לבניית מתקן רפואי, ובשנת 1914 הפכה למייסדת וחברת מועצה ב"קונפדרציית הטבע והגנת הבית" המקומית. במהלך מלחמת העולם הראשונה היא עמדה בראש "Nationaler Frauendienst" אגודת ידידים לתמיכה במלחמה.
לאחר מות בעלה היא עברה לויימאר, שם הייתה מעורבת בפעילות המפלגה הסוציאל-דמוקרטית של גרמניה. היא גם כתבה רומנים והעבירה הרצאות נגד אנטישמיות. בשנת 1920 היא קנתה בית נמוך  בהידנזה והסבה אותו למקום תצוגת אמנות שכונה האסם הכחול (Blaue Scheune), על פי הצבע שבחרה למבנה מבחוץ. "האסם הכחול" התחיל להיות מוכר בציבור הודות לתערוכות אומנות של פדרציית האומניות של הידנזה (Hiddenseer Künstlerinnenbundes) בקרב קבוצת האומניות, שפקדו את המקום בעידודה של להמן קלרה ארנהיים שסייעה ללהמן להקים את המקום, קתה לוונטל, ליזבת אנדרה, קתרין במברג והאומנית הידועה ביותר שיצאה מהידנזה, אליזבת בוכסל. ב-1934 אליזבת ניימיר (Niemeier) גרושתו של האמן מקס ניקולס ניימיר, קנתה את הבית מידיה של להמן וחברת הנשים שלה, שנאסר עליהן לעבוד בעיסוקן כאומניות וסופרות יהודיות בעקבות עליית האנטישמיות בשנותיה האחרונות של רפובליקת ויימר. ניימיר המשיכה להפעיל את האסם כמקום המציג תצוגות אומנות עד לשנת עזיבתה את האי ב-1952.
[ממוזער|225x225 פיקסלים|[האסם הכחול בשנת 2022]]
להמן התגוררה בבית הקיץ הישן של משפחתה בסמוך למשך שארית חייה. בדרך כלל מאמינים כי התאבדה, אולי בתגובה לידיעה כי בתה מתה מסרטן.

לאחר השיפוץ שימש ביתה לזמן קצר כבית העירייה של ויטה, עיירה באי. המקום משמש כיום לאירועים מיוחדים. ליד ביתה הונחה אבן נגף המוקדש לאמנים היהודים שנרדפו על ידי הנאצים, ושמו של "האסם הכחול" שונה רשמית ל"בית הני להמן" ב-5 ביוני 2000 לכבודה.

## רומנים
* *Die Frauen aus dem Alten Staden Nr. 17* (הנשים מהעיר העתיקה מס '17), 1921, רומן בנושא פרולטרי שזכה לשבחים על ידי גרהרט האופטמן, שיצא לאור מחדש, 
* *Armenhauskinder* ,
* *Der Feldherr Ohne Heer* (המפקד ללא צבא), 1928

## קישורים חיצוניים

## הערות שוליים

קטגוריה:ציירות יהודיות גרמניות
קטגוריה:ציירות גרמניות
קטגוריה:ציירים גרמנים
קטגוריה:אמניות יהודיות
קטגוריה:סופרות גרמניות
קטגוריה:סופרות יהודיות גרמניות
קטגוריה:יהודיות שהתנצרו
קטגוריה:גרמניות שנולדו ב-1862
קטגוריה:גרמנים שנולדו ב-1862
קטגוריה:נפטרות ב-1937
קטגוריה:גרמנים שנפטרו ב-1937
טקס פרסי לורנס אוליבייה 2011

**טקס הענקת [[פרס אוליבייה|פרסי לורנס אוליבייה]] לשנת 2011** נערך ב-13 במרץ 2011 בתיאטרון דרורי ליין שבלונדון.

את התוכנית הנחו מייקל בול ואימלדה סטונטון, בסיקור של פול גמבצ'יני ברדיו 2 של ה-BBC.

בין האורחים בטקס היו סטיבן סונדהיים, אנג'לה לאנסברי, קמרון מקינטוש, בארי מנילו. עוד הופיע ראמין קרימלו, אלפי בו, קרי אליס, אדריאן לסטר, וצוות משתתפי מחזות הזמר "לא רק בלונדינית" ו"אל תוך היער".

## זוכים ומועמדים
שמות המועמדים הוכרזו ב-7 בפברואר 2011.

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 7: "האהבה לעולם לא מתה"
* 6: *After the Dance*
* 5: "המלך ליר", "לא רק בלונדינית"
* 4: *Clybourne Park*, *End of the Rainbow*
* 3: *Fela*, *Love Story*, *Passion*, "צ'ריטי המתוקה", *The White Guard*
* 2: *Adriana Lecouvreur*, "כולם היו בניי", *Babel (Words)*, *Ghost Stories*, "המלט", "אל תוך היער", *Sucker Punch*, *The Little Dog Laughed*, "ילדי המסילה", "שבטים"

ההפקות הבאות זכו במספר פרסים:
* 4: *After the Dance*
* 3: "לא רק בלונדינית", *The White Guard*
* 2: *Babel (Words)*

## קישורים חיצוניים
* פרסי אוליבייה לשנת 2011

קטגוריה:טקסי פרס אוליבייה
קטגוריה:2011 בממלכה המאוחדת
Hymn 43

**Hymn 43** (בעברית: **מזמור 43**) הוא סינגל מאת להקת ג'ת'רו טאל שפורסם במקור כחלק מהאלבום "Aqualung". הוא יצא לאור כסינגל על ידי חברת Reprise Records. זהו שיר מחאה נגד הדת והכנסייה, וכולל הרהורים על משמעותו של אלוהים. השיר מתאר את הדת כגזענית, תאבת בצע וכוח דרך כביכול מילות תפילה לאלוהים. השיר היה להצלחה מרובה מצד אחד, אך מן הצד השני גרם לקבוצות דתיות להתקומם כנגד השיר והאלבום בכלל, שעוסק ברובו בכנסייה ובאלוהים.

השיר הגיע למקום 91 במצעד הבילבורד הוט 100 ולמקום 86 במצעד הסינגלים הקנדי. כותב השיר, איאן אנדרסון, תיאר אותו כ"בלוז לישו, על הכנסייה העקובה מדם, על מחפשי התהילה שמתמשים בשמו כתירוץ למעשיהם. אתה יודע, 'היי אבא, זאת לא אשמתי - המיסיונרים שיקרו'". שין מרפי מאתר PopMatters כתב כי, "עבור 'מזמור 43' אנדרסון מסדר את ענייניו בארצות הברית, ומגדיר את הצביעות ויצירת המיתוסים של הדת החדשה, הבידור".

השיר כתוב מוזיקלית במפתח רה מז'ור כאשר הטווח הקולי של אנדרסון (מספר האוקטבות שהוא יכול להפיק בשירתו) משתרע בין G4 ל-Eb6.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת רפרייז רקורדס
קטגוריה:שירי ג'ת'רו טאל
יוראי קאקאש

**יוראי קאקאש** (בסלובקית: **Juraj Kakaš**; נולד ב-17 ביוני 1971) הוא כדורגלן עבר סלובקי, ששיחק בעמדת השוער.

## קריירה
קאקאש התחיל את הקריירה שלו בקבוצת הכדורגל סלובן ברטיסלאבה. במהלך עונת , הושאל לספרטק טרנבה. בסיום העונה, קאקאש חזר לסלובן.

בשנת , חתם בפטרז'לקה בה רשם 7 הופעות.

בקיץ , קאקאש חתם ברימבסקה סובוטה.

בקיץ , קאקאש חתם במ.ס. אשדוד מליגת העל, קבוצתו הראשונה מחוץ לסלובקיה. ב-12 באוגוסט 1999, קאקאש ערך את הופעת הבכורה שלו בקבוצה בניצחון 0–6 נגד מכבי נתניה.

בשנת , פרש מכדורגל.

## קישורים חיצוניים

קטגוריה:כדורגלנים סלובקים
קטגוריה:שוערי כדורגל סלובקים
קטגוריה:ברטיסלאבה: כדורגלנים
קטגוריה:כדורגלני סלובן ברטיסלאבה
קטגוריה:כדורגלני ספרטק טרנבה
קטגוריה:כדורגלני פטרז'לקה
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים סלובקים בישראל
קטגוריה:סלובקים שנולדו ב-1971